
Model de redactare 
Pentru articolele științifice publicate în Revista Română de Informatică și Automatică (RRIA)
Structura generală a articolului 
Articolele științifice propuse spre publicare în Revista Română de Informatică și Automatică (RRIA) trebuie redactate în Microsoft Office Word 2016® sau într-o versiune compatibilă, cu diacritice utilizate corect, și să respecte toate indicațiile editoriale din acest ghid, în ordinea indicată mai jos:
Titlul articolului
Trebuie să fie clar, concis și să reflecte conținutul textului;
Nu se admit prescurtări sau acronime;
Fiecare cuvânt important începe cu literă mare. Excepție: articole gramaticale (un, o, niște, al, a etc.), prepoziții (în, pe, la, printre, dinspre etc.) sau conjuncții mici (și, sau, dar, iar etc.);
Prima literă a titlului va fi întotdeauna literă mare, indiferent de tipul cuvântului;
Dacă autorii români optează pentru scrierea articolului în limba engleză, atunci titlul, rezumatul, cuvintele-cheie și prezentările autorilor trebuie să fie și în limba română și în limba engleză;
Pentru articolele semnate de autori străini, titlul, rezumatul, cuvintele-cheie și prezentările autorilor vor fi redactate doar în limba engleză;
Pentru articolele semnate de autori români și străini, titlul, rezumatul, cuvintele-cheie și prezentările autorilor vor fi redactate și în limba română și în limba engleză; 
Ordinea corectă este: Mai întâi variantele în limba engleză, apoi cele în limba română. Această ordine trebuie respectată în toate secțiunile (titlu, rezumat, cuvinte-cheie și prezentare autori), fără excepție; 
Traducerea în limba română a titlului trebuie realizată cu atenție, astfel încât să păstreze sensul corect al termenilor de specialitate, evitând traducerile literale care pot modifica înțelesul.
Autori și autorul corespondent
Numele autorilor (ex:Autor1, Autor2 ):
Se scriu complet, cu menționarea prenumelui și numelui de familie scris integral cu majuscule și fără inițiale sau prescurtări ale prenumelui;
Numele autorului/autorilor vor fi scrise imediat sub titlu, cu font Bold, urmate de afilierea/afilierile instituționale pe care le reprezintă și de adresa/adresele de e-mail corespunzătoare.
Numărul ORCID (Open Researcher and Contributor ID)
Se va trece conform modelului MDPI (https://www.mdpi.com/2076-3417/15/16/9156),   imediat după numele fiecărui autor.
Autorul corespondent (Corresponding Author):
Se specifică clar cine este autorul corespondent;
Se adaugă în dreptul numelui un simbol (*), care face trimitere la informațiile de contact, respectiv adresa de email.
Informații de contact:
Email: adresa de email a autorului corespondent, completă și activă.
Adresa instituțională: universitatea, facultatea, departamentul sau laboratorul, orașul, țara.
Afilierile instituționale 
Indicate prin note numerotate, care corespund fiecărui autor (ex:Universitatea X, Facultatea Y, Oraș, Țară);
Afilierile autorilor indicate în titlul articolului trebuie să corespundă exact cu cele din descrierile profesionale;
Informațiile trebuie să fie corecte, complete și actualizate, incluzând atât numele instituției, cât și adresa de e-mail corespunzătoare;
În cazul în care un autor are mai multe afilieri, acestea vor fi menționate separat, împreună cu adresele de e-mail corespunzătoare fiecărei instituții. Ex:
                                             1 Instituție
                               e-mail
                                           2 Instituție
                               e-mail
Date despre articol 
data la care articolul a fost transmis la redacție/submission date;
data recenzării articolului/review date;
data acceptării spre publicare/acceeptance date;
data publicării/publication date.
Toate aceste date de mai sus vor fi completate conform modelului MDPI (https://www.mdpi.com/2076-3417/15/16/9156) în partea superioară a articolului, înainte de Rezumat/Abstract și imediat după afilierile autorilor.
Rezumat (Abstract)
Redactat în limba română și, unde este cazul, și în limba engleză, într-un singur paragraf, cuprinzând între 150-250 de cuvinte;
Această secțiune trebuie să ofere o prezentare concisă și sugestivă a conținutului articolului;
Scopul, metodologia, principalele rezultate și concluzii ar trebui redate clar, fără detalii excesive;
Se recomandă folosirea acronimelor doar pentru termenii/denumirile de specialitate, iar acestea trebuie explicate la prima menționare;
Rezumatul trebuie redactat la persoana a treia și să nu conțină citate, trimiteri bibliografice sau note de subsol.
 Cuvinte-cheie (Keywords)
Minimum 3 și maximum 5 termeni esențiali pentru identificarea temeticii tratate;
· În limba română, cuvintele-cheie se scriu cu litere mici, cu excepția numelor proprii, acronimelor sau altor cazuri speciale care necesită majusculă;
În limba engleză, cuvintele-cheie se scriu cu majuscule, conform regulii Title Case;
Cuvintele-cheie facilitează indexarea lucrării în bazele de date academice naționale și internaționale, contribuind la creșterea vizibilității acesteia în mediul științific, de aceea, trebuie alese cu atenție și responsabilitate;
Nu se folosesc ghilimele sau acronime neexplicate, se recomandă evitarea expresiei „etc.”, este mai clar să se enumere complet toate conceptele relevante. 
Introducere
Prezentarea contextului general și relevanța temei abordate, obiectivului lucrării și metodologiei;
Introducerea trebuie să ofere o sinteză concisă a cercetărilor anterioare și să formuleze clar scopul și obiectivele studiului;
La finalul introducerii, autorul/autorii vor include o scurtă prezentare a structurii articolului pe secțiuni (capitole). Aceasta oferă cititorului o imagine clară asupra etapelor demersului științific și facilitează înțelegerea conținutului.
Corpul principal al lucrării
Trebuie respectate: structura academică, obiectivitatea și tonul formal, argumentația bazată pe surse credibile, citarea corectă a autorilor și teoriilor (stil de citare Harvard), analiza critică;
Este structurat pe capitole și subcapitole numerotate logic, care dezvoltă tematica în mod argumentativ și documentat:
Ex: 
1. Capitol
1.1. Subcapitol
                               1.1.1. Sub-subcapitol
Capitolul nu trebuie să înceapă cu tabel sau figură, acestea trebuie introduse printr-o scurtă explicație și discutate în text. 
Discuții 
Secțiunea Discuții, plasată înaintea concluziilor, trebuie să interpreteze și să explice rezultatele prezentate anterior, să discute implicațiile și să compare cu literatura de specialitate, fără a introduce date noi.
Concluzii
Secțiune sintetică în care se rezumă rezultatele și se formulează posibile direcții de cercetare viitoare.
Contribuțiile fiecărui autor/author contributions
 Vor  fi indicate conform modelului MDPI (https://www.mdpi.com/2076-3417/15/16/9156) și vor fi plasate în partea de jos a articolului, după Concluzii și imediat înainte de secțiunea Acknowledgements (Mulțumiri).
Mulțumiri (acknowledgments) – opțional
Pot exprima recunoștință față de persoane sau instituții;
Se pot include referiri la sprijin instituțional, colaboratori sau surse de finanțare;
Mulțumirile nu sunt obligatorii în toate articolele, dar sunt frecvente în cercetările mai ample sau în cele care implică colaborări.
Bibliografie/Referințe bibliografice
Redactate conform cerințelor revistei, în stilul Harvard;
Bibliografia este o listă cu toate sursele consultate în elaborarea lucrării, indiferent dacă au fost sau nu citate efectiv în text. Poate include și lucrări generale pentru aprofundare, care au influențat indirect articolul. Bibliografia se folosește mai ales în lucrări mai ample (monografii, teze) sau în domeniile umaniste;
Referințele bibliografice: La finalul articolului, autorul/autorii vor include lista completă a tuturor surselor citate în text. Referințele trebuie redactate conform stilului de citare acceptat de revistă (stilul Harvard) cu menținerea uniformității și corectitudinii. Nu se vor include lucrări necitate sau neutilizate în cadrul articolului. Fiecare referință bibliografică trebuie să corespundă unei citări din corpul lucrării (citare în text).
Notă:
Textul integral al articolului, inclusiv secțiunile de Mulțumiri și Referințe bibliografice, trebuie redactat într-un singur flux continuu, fără utilizarea comenzii „Section Break”. Această cerință asigură o structură coerentă a documentului și facilitează procesul de editare și publicare.

Corpul textului: specificații de redactare
1. Formatarea titlurilor de capitole și subsecțiuni:
· Titlul secțiunii Introducere și al capitolelor principale: font Times New Roman, 14 puncte, bold;
· Subcapitole: font Times New Roman, 12,5 puncte, bold;
· Sub-subcapitole: font Times New Roman, 12 puncte, bold;
2. Citarea surselor în text:
Se utilizează sistemul de citare autor-an, între paranteze rotunde, conform stilului Harvard.
Exemple de citări în corpul textului:
· Cu un autor și an: Smith (2020) susține că inteligența artificială transformă piața muncii sau Studiile arată o creștere rapidă a acestui fenomen (Smith, 2020);
· Cu doi autori: Brown & Taylor (2018) afirmă că schimbările climatice influențează economia sau ......conform unor cercetări recente (Brown & Taylor 2018);
· Cu mai mulți autori (trei sau mai mulți autori): Johnson et al. (2019) au demonstrat eficiența metodei sau …..deja confirmat în literatura de specialitate (Johnson et al., 2019);
· Numele grupurilor care servesc drept autori (de exemplu: corporații, asociații, agenții guvernamentale) se recomandă a fi redactate integral de fiecare dată când apar într-o citare în text. Exemplu: (Ministerul Sănătății, 2006); 
· În cazul în care numele organizației este prea lung, se poate introduce o abreviere la prima menționare (Ministerul Sănătății [MS], 2006), urmând ca abrevierea să fie utilizată în citările ulterioare (MS, 2006).
· Fără an (n.d.): Smith (n.d.) propune o metodologie alternativă sau a fost deja propusă în literatura de specialitate (Smith, n.d.);
· Fără autor și fără an: Anon (n.d.) sugerează noi direcții de cercetare sau Noi direcții de cercetare au fost sugerate (Anon, n.d.).
· Lucrări ale aceluiași autor:
· Se ordonează cronologic: (Popa, 2018; Popa, 2020);
· Din același an: (Popa, 2020a; Popa, 2020b);
· Citate directe: 
· Se indică și pagina: (Radu, 2017, p. 45).
· Surse online : 
· European Commission (2025) European Education Area. https://education.ec.europa.eu [Accessed: 16th October 2025].
· Citare text: (European Commission, 2025)
·  Concordanță obligatorie:
· Toate sursele citate în text trebuie să apară în lista bibliografică, și invers.
· De reținut!
„et al.” se folosește atât în citarea din textul lucrării (conform stilului Harvard), cât și în referințele bibliografice, atunci când o lucrare are mai mult de trei autori (la referințe, după numele celui de-al treilea autor).
Îndrumări de tehnoredactare:
1. Dimensiunea și formatul general al articolului
· Format pagină: A4 (21 x 29,7 cm); 
· Numărul maxim de pagini: 14 pagini, incluzând toate elementele articolului (bibliografie, prezentarea autorilor) ;
· Notele de subsol nu sunt permise și nu trebuie utilizate;
· Setări margini pagină:
· Marginea superioară (Top): 2,24 cm;
· Marginea inferioară (Bottom): 2,54 cm;
· Marginea interioară (Inside): 3 cm;
· Marginea exterioară (Outside): 2,5 cm;
· Gutter (spațiu suplimentar pentru legare): 0 cm.
2. Fonturi și stiluri utilizate
· Fontul standard pentru textul principal al articolului (body text) este Times New Roman;
· Textul se aliniază Justify pe întreaga pagină;
· Dimensiunea fontului este de 11 puncte;
· Spațierea între rânduri este single;
· Spațierea înainte și după paragrafe este de 6 puncte (Before:6 pt; After:6 pt);
· Primul rând al fiecărui paragraf se indentează cu 1,0 cm;
· Dimensiuni font titluri secțiuni:
· Titlu articol:18 pt;
· Rezumat (Abstract):10 pt (inclusiv fontul textului);
· Cuvinte-cheie (Keywords):10 pt (inclusiv fontul textului);
· Introducere și capitole principale:14 pt;
· Subcapitole:12,5 pt;
· Sub-subcapitole:12 pt;
3. Elemente vizuale numerotate (tabele, ecuații, figuri și grafice)
· Ecuații și formule matematice:
· Toate formulele și ecuațiile trebuie scrise folosind MathType - versiunea minimă 6.9;
· Ecuațiile trebuie să fie clare și lizibile, cu simboluri standard și conforme cu textul articolului; 
· Ecuațiile trebuie numerotate consecutiv, între paranteze rotunde, de exemplu: 
                              E=mc2  (1), numărul ecuației fiind poziționat la marginea din dreapta a paginii.
4. Tabele 
· Tabelele se inserează folosind comanda Insert →Table;
· Lățimea maximă:15,5 cm;
· Tabelele trebuie numerotate consecutiv și etichetate, de exemplu:                                                  Tabel 1. Titlu tabel;
· Titlul tabelului se plasează deasupra tabelului, aliniat centrat;
· Dacă tabelul provine dintr-o sursă externă, aceasta se menționează clar sub tabel, (cu font de 10 pt) de exemplu: (Autor, An);
· Conținutul tabelului trebuie să fie clar și bine organizat, cu linii vizibile și text lizibil.
5. Figuri și grafice
· Figurile trebuie realizate la dimensiunea finală la care vor apărea în publicația tipărită;
· Toate imaginile, inclusiv schemele și fotografiile trebuie trimise în format PNG, cu rezoluția de cel puțin 300 dpi la dimensiunea maximă utilizată;
· Creșterea artificială a rezoluției cu un program de editare nu îmbunătățește calitatea imaginii;
· Este recomandat să verificați calitatea ilustrațiilor printr-o probă pe suport de hârtie, înainte de trimiterea finală;
· Setarea Layout trebuie să fie:ʺIn line with textʺ;
· Figurile trebuie numerotate consecutiv, cu numere arabe (Figura 1, Figura 2 etc.) și plasate, pe cât posibil, pe pagina unde sunt menționate în text;
· Diagramele trebuie realizate ca „Group” pentru manipulare ușoară în document;
· Titlul figurii se plasează sub figură, aliniat centrat (cu font de 10 pt);
· Dacă figura provine dintr-o sursă externă, aceasta trebuie menționată clar sub titlu, de exemplu: (Autor, An)
referințe bibliografice
Lista bibliografică se redactează în ordine strict alfabetică, după numele de familie al primului autor al unui articol.
Ori de câte ori apar modificări (adăugiri, ștergeri sau corecturi), întreaga listă trebuie rearanjată corespunzător.
Toate referințele bibliografice trebuie să se regăsească în textul lucrării și, în același timp, toate trimiterile din text trebuie să apară în lista bibliografică.
Se utilizează stilul de citare Harvard, respectând punctuația, ordinea elementelor și formatarea unitară:
  Exemple de referințe bibliografice și citările corespunzătoare în text:
· Articol dintr-o revistă:
Singh, K., Kumar, A. & Gupta, M. K. (2022) Applications and analytics of bioinformatics, healthcare informatics for modern healthcare system. Romanian Journal of Information Technology and Automatic Control. 32(4), 69-76. https://doi.org/10.33436/v32i4y202206.
· Citare text: (Singh, Kumar & Gupta, 2022)
· Articol în curs de tipărire:
Oliu, M., Selva, J. & Escalera, S. (2017) Folded Recurrent Neural Networks for Future Video Prediction. To be published in European Conference on Computer Vision. [Preprint] https://arxiv.org/abs/1712.00311 [Accessed: 15th June 2017].
· Citare text: (Oliu, Selva & Escalera, 2017)
· Carte tipărită:
Weidmann, C. & Teuber, L. (2009) Conception and Installation of System Monitoring Using the SAP Solution Manager. New York, Galileo Press.
· Citare text: (Weidmann & Teuber, 2009)
· Carte online/electronică:
Carter, M. (2020) Designing Science Presentations: A Visual Guide to Figures, Papers, Slides, Posters, and More. 2nd edn. London, Academic Press. 
· Citare text: (Carter, 2020)
· Capitol dintr-o carte:
Pilkington, M. (2016) Blockchain Technology: Principles and Applications. In: Olleros, F.& Zhegu, M. (eds.) Research Handbook on Digital Transformations. Cheltenham, Edward Elgar Publishing, pp.225-253. 
· Citare text: (Pilkington, 2016)
· Lucrare dintr-un volum de conferințe:
Lorenz, G.V. & Buhtz, K. (2017) Social influence in technology adoption research:a literature review and research agenda. In: Ramos, I., Tuunainen, V. & Helmut Krcmar, H. (eds.) Proceedings of the 25th European Conference on Information Systems, ECIS 2017, 5-10 June 2017, Guimarães, Portugal. Atlanta, Georgia, Association for Information Systems. pp. 2331-2351.
· Citare text: (Lorenz & Buhtz, 2017)
· Lucrare fără loc de publicare cunoscut și fără editură cunoscută:
Roto, V., Law, E.-C. & Vermeeren, A. et al. (2011) User experience white paper: Bringing clarity to the concept of user experience. s.n., s.l.
· Citare text: (Roto et al., 2011)
· Teză de doctorat/disertație:
Leclercq, L. (2004) Apport du stockage inertiel associé à des éoliennes dans un réseau électrique en vue d’assurer des services systems. PhD thesis, Lille University.
· Citare text: (Leclercq, 2004)
· Raport:
Financial Conduct Authority (2017) Discussion Paper on Distributed Ledger Technology. Discussion Paper: DP17/3. https://www.fca.org.uk/publication/discussion/dp17-03.pdf [Accessed: 15th June 2018].
- Citare text: (Financial Conduct Authority, 2017)
· Surse online:
Hammersley, H. (2017) Concerned about Brexit? Why not become an e-resident of Estonia. https://www.wired.co.uk/article/estonia-e-resident [Accessed:15th June 2017]. 
- Citare text: (Hammersley, 2017)
· Surse fără an:
· Tipărit/PDF offline:
Smith, J. (n.d.) Fundamentals of Machine Learning. London, Academic Press. 
-  Citare text: (Smith, n.d.)
· Online:
Smith, J. (n.d.) Fundamentals of Machine Learning. London, Academic Press. www.sciencedirect.com/book/9780128145099.
-  Citare text: (Smith, n.d.)
· Surse fără autor și fără an:
În acest caz, se va utiliza prescurtarea “Anon”, urmată de mențiunea “(n.d.)”: Anon (n.d.) 
De reținut!
Conform stilului Harvard, anul care trebuie trecut în lista de referințe bibliografice este cel corespunzător volumului și numărului revistei în care a fost publicat articolul, chiar dacă prima publicare online a avut loc cu un an în urmă.
Exemplu: Lucas, T.W. & Turkes, T. (2004) Fitting Lanchester equations to the battles of Kursk and Ardennes. Naval Research Logistics. 51(1), 95–116. https://doi.org/10.1002/nav.10101.

· „et al.” se folosește atât în citarea din textul lucrării (conform stilului Harvard), cât și în referințele bibliografice atunci când o lucrare are mai mult de trei autori (la referințe, după numele celui de-al treilea autor).

Exemplu: Koçak, B., Ponsiglione, A., Stanzione, A. et al. (2025) Bias in artificial intelligence for medical imaging: fundamentals, detection, avoidance, mitigation, challenges, ethics, and prospects. Diagnostic and Interventional Radiology. 31(2), 75-88. https://doi.org/10.4274/dir.2024.242854.




Prezentarea autorilor (nota biografică)
La finalul articolului, după lista de referințe, se include o scurtă prezentare pentru fiecare autor. Aceasta trebuie să fie redactată la persoana a treia și să includă următoarele elemente:
· Fotografie (cu setarea in line with text)/ Placeholder - dacă nu există poză sau autorul nu dorește să fie inclusă, folosește ***; 
· Numele complet al autorului în forma preferată pentru publicare (Prenume NUME);
· Titlul științific și/sau profesional (ex: dr., prof., conf. univ., lect. univ., ing., cercetător științific gradul….  etc.);
· Studii: studii de licență, master, doctorat, alte specializări relevante;
· Domenii de interes științific/arii de cercetare: unul sau două domenii principale, foarte concis;
· Specializări: doar cele relevante pentru prezentare;
· Activitate profesională: un singur rând, de exemplu: „Profesor la Universitatea X” sau „Cercetător la Institutul Y”;
· Lucrări publicate: menționează doar cele mai reprezentative 1-2 lucrări (articole științifice, cărți, capitole de carte) sau „Autorul a publicat numeroase lucrări în domeniu”;
· Link de contact – plasat la final, opțional, dacă autorul dorește să fie vizibil.
Nota biografică a autorilor se redactează atât în limba română, cât și în limba engleză, chiar dacă articolul este în engleză:
· În română → pentru cititorii locali, comitetul editorial și evaluatorii români;
· În engleză → pentru cititorii internaționali și indexarea internațională.
Revizuirea finală a articolului
· Indiferent dacă este solicitată sau nu, revizuirea articolului trebuie realizată întotdeauna înainte de trimiterea finală. Aceasta reprezintă un standard academic și deontologic;
· Recitiți articolul cu atenție maximă, cuvânt cu cuvânt;
· Verificați corectitudinea formatării, numerotării și plasării tuturor tabelelor, figurilor și ecuațiilor;
· Asigurați-vă că referințele și exemplele sunt complete și corecte;
· Confirmați că articolul respectă integral cerințele comitetului de redacție al RRIA și standardele academice.
Această etapă este esențială pentru profesionalism, claritate și integritate. Trecerea prin această etapă finală minimizează riscul de informații incomplete și eronate și sprijină un standard ridicat de prezentare academică.

